નવી દિલ્હી: નાણામંત્રી અરુણ જેટલીએ દિલ્હીના મુખ્યમંત્રી અરવિંદ કેજરીવાલ પર વધુ એક માનહાનિનો કેસ કરી દીધો છે. અરુણ જેટલીએ દિલ્હી હાઇકોર્ટમાં 10 કરોડનો માનહાનિનો દાવો કરી દીધો છે. અરુણ જેટલીના વકીલોએ સોમવારે હાઇકોર્ટમાં કેસ ફાઇલ કરી દીધો છે. તમને જણાવી દઇએ કે આ પહેલા પણ અરુણ જેટલીએ અરવિંદ કેજરીવાલ પર માનહાનિનો કેસ કરી રાખ્યો છે, જેની સુનવણી દિલ્હી હાઇકોર્ટમાં ચાલી રહી છે.